ΑΣΚΗΣΗ 1

Μια ομάδα μαθητών θέλει να προβεί σε πρόβλεψη, για το ποιος θα είναι ο νέος πρόεδρος του μαθητικού συμβουλίου του σχολείου. Για το λόγο αυτό τα μέλη της ομάδας

κατέγραψαν την πρόθεση ψήφου των μαθητών ενός συγκεκριμένου τμήματος του σχολείου.

1) Ποιος είναι ο πληθυσμός της έρευνας;

2) Ποιο είναι το δείγμα;

3) Ποια είναι η μεταβλητή της έρευνας και ποιο το είδος της;

4) Να συζητήσετε πλεονεκτήματα και μειονεκτήματα της μεθόδου που επέλεξαν οι μαθητές, για να συγκεντρώσουν τις πληροφορίες και να κάνουν την πρόβλεψή τους.

**Απάντηση**

1) Ο πληθυσμός της έρευνας είναι όλοι οι μαθητές του σχολείου.

2) Το δείγμα αποτελείται από τους μαθητές του τμήματος των οποίων καταγράφτηκε η

ψήφος τους.

3) Μεταβλητή της έρευνας είναι: «ποιος θα είναι ο νέος πρόεδρος του μαθητικού συμβουλίου του σχολείου». Η μεταβλητή αυτή είναι ποιοτική.

4) Το πλεονέκτημα της μεθόδου, που επέλεξαν οι μαθητές, είναι η ευκολία και η συντομία στο να πάρουν τις απαραίτητες απαντήσεις από τα άτομα του δείγματος.

 Το μειονέκτημα είναι ότι το δείγμα δεν είναι και αντιπροσωπευτικό του πληθυσμού,

αφού αποτελείται από τους μαθητές ενός συγκεκριμένου τμήματος.

 Έτσι τα αποτελέσματα της έρευνας δεν θα είναι αξιόπιστα διότι οι υπόλοιποι μαθητές μπορεί να

έχουν διαφορετική γνώμη.

8